b'\n_START_ARTICLE_\nSpecialna brigada (Vojska Srbije)\n_START_SECTION_\nZgodovina\n_START_PARAGRAPH_\nNastala je 29. septembra 2006 iz enot nekdanje 72. specialne brigade, 63. padalske brigade, 82. pomorskodiverzantske enote ter dela protiteroristi\xc4\x8dnega odreda \xc2\xbbKobre\xc2\xab.\n_START_SECTION_\nUsposabljanje\n_START_PARAGRAPH_\nKandidati za pripadnike brigade morajo imeti kon\xc4\x8dano voja\xc5\xa1ko akademijo ali srednjo voja\xc5\xa1ko \xc5\xa1olo._NEWLINE_Usposabljanje kandidatov poteka po preizku\xc5\xa1enem \xc2\xbbreceptu\xc2\xab\xc2\xa0in je podobno kot so ga imeli pred ustanovitvijo enote v prej\xc5\xa1nji spedialni enoti \xc2\xbbSokoli\xc2\xab. Obsega vse prvine ne glede na to, v katero enoto je kandidat kasneje sprejet. Tako se kandidati in kasnej\xc5\xa1i specialci urijo v potapljanju, alpinizmu, padalstvu, vpadanju v objekte in re\xc5\xa1evanju talcev, ostrostrelstvu, velik poudarek pa je na fizi\xc4\x8dni vzdr\xc5\xbeljivosti. V enoti so zastopane tudi predstavnice \xc5\xbeenskega spola, ki morajo prestati enako usposabljanje kot mo\xc5\xa1ki._NEWLINE_Pri usposabljanju brigada sodeluje s tujimi specialnimi enotami. Tako sodelujejo z enotami iz Italije, Gr\xc4\x8dije, Cipra, Romunije, svoje pripadnike pa po\xc5\xa1iljajo tudi na izobra\xc5\xbeevanja in usposabljanja drugam v tujino.'